
Fitna Gauhar Shahi 


Nashir Ki Taraf Se Kuchh Aham 
Baatein 

Mukhtalaf Mamalik Se Kai Likhne Waale 
Humein Apna Sarmaya Irsaal Farma Rahe Hain 
Jinhein Hum Shaya Kar Rahe Hain, Hum Ye 
Batana Zaroori Samajhte Ham Ke Humari 
Shaya Karda Kitabo Ke Mundarijaat (Contents) 
Ki Zimmedari Hum Is Hadd Tak Lete Hain Ke 
Ye Sab Ahle Sunnat Wa Jama'at Se Hai Aur Ye 
Zaahir Bhi Hai Ke Har Likhari Ka Tallug Ahle 
Sunnat Se Hai, Dusri Janib Akabireene Ahle 
Sunnat Ki Jo Kitabein Shaya Ki Ja Rahi Hain To 
Un Ke Mutallig Kuchh Kehne Ki Haajat Hi 
Nahin Phir Baat Aati Hai Lafzi Aur Imlai 
Ghalatiyo Ki To Jo Kitabein "Team Abde 
Mustafa Official" Ki Peshkash Hoti Hain Unke 
Liye Hum Zimmedar Hain Aur Wo Kitabein Jo 
Mukhtalaf Zaraaye Se Humein Mausool Hoti 
Hain, Un Mein Is Tarah Ki Ghalatiyo Ke 
Hawale Se Hum Bari Hain Ke Wahan Hum Har 
Har Lafz Ki Chhan Phatak Nahin Karte Aur 
Humara Kirdaar Bas Ek Nashir Ka Hota Hai 

Ye Bhi Mumkin Hai Ke Kai Kitabo Mein 
Aisi Baatein Bhi Ho'n Ke Jin Se Hum Ittefag 

Nahin Rakhte, Misaal Ke Taur Par Kisi Kitab 
Mein Koi Aisi Riwayat Bhi Ho Sakti Hai Ke 
Tehqeeq Se Jis Ka Jhoota Hona Ab Saabit Ho 
Chuka Hai Lekin Use Likhne Waale Ne Adame 
Tawajjo Ki Bina Par Naqal Kar Diya Ya Kisi 
Aur Wajah Se Wo Kitab Mein Aa Gai Jaisa Ke 
Ahle Ilm Par Makhfi Nahin Ke Kai Wujoohaat 
Ki Bina Par Aisa Hota Hai, To Jaisa Humne Arz 
Kiya Ke Agarche Use Hum Shaya Karte Hain 
Lekin Isse Ye Na Samjha Jaaye Ke Hum Usse 
Ittefaq Bhi Karte Hain 

Ek Misaal Aur Hum Ahle Sunnat Ke Mabain 
Ikhtelafi Masail Ki Pesh Karna Chahte Hain Ke 
Kai Masail Aise Hain Jin Mein Ulama -e- Ahle 
Sunnat Ka Ikhtelaf Hai Aur Kisi Ek Amal Ko 
Koi Haraam Kehta Hai To Dusra Uske Jawaz 
Ka Qaail Hai, Aise Mein Jab Hum Ek Nashir Ka 
Kirdaar Ada Kar Rahe Hain To Dono Ki Kitabo 
Ko Shaya Karna Humara Kaam Hai Lekin 
Humara Mauqif Kya Hai, Ye Ek Alag Baat Hai, 
Hum Fareeqain Ki Kitabo Ko Is Bunyad Par 
Shaya Kar Sakte Hain Ke Dono Ahle Sunnat Se 
Hain Aur Ye Ikhtelafaat Furooi Hain, Isi Tarah 
Humne Lafzi Aur Imlai Ghalatiyo Ka Zikr Kiya 
Tha Jis Mein Thodi Tafseel Ye Bhi Mulahiza 

Farmayein Ke Kai Alfaaz Aise Hain Ke Jin Ke 
Talaffuz Aur Imla Mein Ikhtelaf Paaya Jaata 
Hai, Ab Yahan Bhi Kuchh Aisi Hi Soorat 
Banegi Ke Hum Agarche Kisi Ek Tarige Ki 
Sihhat Ke Qaail Ho'n Lekin Uske Khilaf Bhi 
Humari Isha'at Mein Maujood Hoga, Is Farg Ko 
Bayaan Karna Zaroori Tha Taaki Oarayeen 
Mein Se Kisi Ko Shubha Na Rahe 

Team Abde Mustafa Official Ki IImi, 
Tehqeeqi Aur Islahi Kitabein Aur Risale Kai 
Marahil Se Guzarne Ke Baad Shaya Hote Hain 
Lekin Iske Bawajood In Mein Bhi Aisi 
Ghalatiyo Ka Paaya Jaana Mumkin Hai Lihaza 
Agar Aap Unhein Paayein To Humein Zaroor 
Batayein Taaki Uski Tashih Ki Ja Sake 


Sabiya Virtual Publication 
Powered Abde Mustafa Official 


Fitna Gauhar Shahi 


Mugaddima 

Daure Hazir Ko "Daure Pur Fitan" Kaha 
Jaata Hai Kyunki Is Daur Mein Fitne Hi Fitne 
Hain, Ye Fitne Is Daur Ke Saath Khaas Nahin 
Balki Tarikh Utha Kar Dekhein To Beshumar 
Fitno Ne Sar Uthaye Magar Ahle Hag Humesha 
Se Ghalib Rahe Hain Aur Rahenge 

Hag Aur Batil Ki Ye Jung Sadiyo Se Jaari 
Hai Aur Hag Ki Shaan Ye Hai Ke Thodi Der Ke 
Liye Ba Zaahir Haarta Hua Nazar Aaye To Bhi 
Asal Mein Fateh Isi Ki Hoti Hai, Ise Na Kol 
Mita Saka Hai Aur Na Mita Sakega 


In Fitno Ke Baare Mein Allah Ke Nabi 38s 
Ne Sadiyo Pehle Bata Diya Tha Aur Itni Tafseel 
Se Bayaan Farmaya Ke "Kitabul Fitan" Ek 
Mustaqil Kitab (Chapter) Hai Jo Kutube Hadees 
Mein Dekhne Ko Milta Hai, Iske llawa Fitno 
Par Kai Kitabein Bhi Likhi Gai Hain Jin Mein 
Qiyamat Tak Aur Bil Khusoos Qurbe Qiyamat 
Ke Fitno Ka Tafseeli Bayaan Maujood Hai 


Inhi Fitno Mein Se Ek "Gauhar Shahi" Hai 
Jisne Kai Musalmano Ko Gumraah Kiya Hai, 
Inke Agaid Ka Deene Islam Se Door Door Tak 

Ka Koi Talluq Nahin Hai, Inhone Ouraano 
Sunnat Ki Batil Tashreehaat Aur Taweelaat 
Bayaan Ki Hain Aur Naye Naye Aqeede Ijaad 
Kiye Hain 

Is Risale Mein Inke Batil Aqaid Ka Bayaan 
Hai, Ummate Muslima Ko Gumrah Karne 
Waale Aise Logon Ka Radd Karna Bahut 
Zaroori Hai Taaki Inki Haqeeaat Sab Par 
Waazeh Ho, Ye Kaam Ulama -e- Ahle Sunnat 
Bakhoobi Kar Rahe Hain Aur Unhi Ka Faizan 
Hai Ke Faqeer Apna Hissa Bhi Is Mein Shamil 
Kar Raha Hai, Dua Hai Ke Allah Ta'ala Ise 
Qabool Farmaye 


Abde Mustafa 


Fitna Gauhar Shahi 


Kisi Bhi Oaum, Giroh, Firge Aur Jama'at Ke 
Agaido Nazariyaat Ka Pata Un Ki Kitabo Aur 
Bayanaat Se Chalta Hai, Kitabo Ko Pehla Darja 
Haasil Hai Kyunki Bayanaat Bhi Isi Par Mabni 
Hote Ham, Bayanaat Badalte Bhi Rehte Hain 
Par Jo Kitabo Mein Likha Hai Wo Baagi Rehne 
Waala Hai Aur Isi Ki Bunyad Bad Mukalime, 
Munazre Aur Mubahise Hote Hain 


Fitna -e- Gauhar Shahi Ke Numainde Yunus 
Al Gauhar Ne Riyaz Gauhar Shahi Ki Kitab 
"Deene Ilahi" Ke Peshe Lafz Mein Khud Likha 
Hai Ke "In Ki (Yaani Riyaz Gauhar Shahi Ki) 
Kitabo Ke Zariye Inko Pehchanne Ki Koshish 


Karein" 
(Dekhiye Deene Ilahi, Peshe Lafz, Safha6) 


Yunus Al Gauhar Ki Is Baat Se Hum Ittefag 
Karte Hain Ke Wagai Kitabo Ke Zariye Hi Kisi 
Ki Sahih Pehchan Ho Sakti Hai To Phir Ab Hum 
Inki Kitabo Ka Hi Jaaiza Lete Hain Taaki 
Hageegat Waazeh Ho Jaaye 

Sabse Pehle Riyaz Al Gauhar Shahi Ki Kitab 
"Deene Ilahi" Ka Jaaiza Lete Hain 

Kitab "Deene Ilahi" Ka Jaaiza 
Kitab Ke Sare Waraq (Title Page) Par Likha 
Hai Ke 
"Ye Kitab Har Mazhab, Har Firqe 
Aur Har Aadmi Ke Liye Qabile 
Ghaur Aur Qabile Tehqeeq Hai Aur 
Munkirane Roohaniyat Ke Liye Ek 
Challenge Hai" 

Tabsira : 

Isse Maloom Hota Hai Ke Ye Kitab Sab Ke 
Liye Likhi Gai Hai Aur Iska Mauzu 
"Roohaniyat" Hai Lihaza Ab Aaiye Kitab Ke 
Andar Chalte Hain Aur Dekhte Hain Ke Waqai 
Roohaniyat Bayaan Ki Gai Hai Ya Kuchh Aur... 


Quraan Ki Aayat Se Istedlal 

Kitab Ke Dusre Safhe Par Qurane Kareem Ki 
Ek Aayat Likhi Hui Hai Jis Mein "Deenillah" 
Yaani Allah Ka Deen Aur Inke Mutabiq "Deene 
Ilahi" Ka Lafz Aaya Hai, Aayat Darje Zel Hai : 


radi 3, PEF | 25 ANG 2 Nee 
AA po Gosden AAA 


Ye Suratun Nasr Ki Doosri Aayat Hai, Is 
Mein Se "Deenillah" Se Deene Ilahi Batane 


9 


Fitna Gauhar Shahi 


Waalo Se Humara Ek Sawal Hai, Agar Ho Sake 
To Iska Jawab Laayein 


Ek Sawal: 

Sawal Ye Hai Ke Ouraano Sunnat Mein Iman 
Waalo Ka Zikr Mukhtalif Alfaaz Ke Saath Kiya 
Gaya Hai Aur Is Baat Se Kisi Ko Ikhtelaf Nahin 
Hona Chahiye, Misaal Ke Taur Par Dekhiye Ke 
Kahin Farmaya Allah Sabr Waalo Ke Saath Hai 
Aur Lafze "Sabireen" Aaya To Ab Agar Koi 
Giroh Uthe Aur Apne Naye Naye Agaid Gadh 
Kar Ek Firqa Bana Le Aur Uska Naam 
"Sabireen" Rakh Le Aur Phir Kahe Ke Quraan 
Ke Mutabiq Allah Ta'ala Humare Saath Hai To 
Kya Unka Itna Kehna Kaafi Hoga? 

Hargiz Nahin, Ye Bilkul Ghalat Istedlal Hai, 
Agar Ise Sahih Qaraar Diya Jaaye To Phir Har 
Koi Ek Aayat Pesh Kar Ke Apne Aap Ko Haq 
Pe Saabit Karega 


Gauhar Shahi Har Mazhab Mein 
Kitab Ke Aaghaz Mein Gauhar Shahi Ki 
Tasweer Maujood Hai Aur Saath Hi Ye Likha 
Hai Ke: 
"Ye Wo Gauhar Shahi Hain Jo Allah 

Ke Ishg Ke Liye Dunya Se Kinara 
Kashi Ikhteyar Kar Chuke The Phir 
Kai Saalo Ke Baad Allah Ke Hukm 
Se Logon Ko Zikr Ka Jaam Pilane 
Ke Liye Aaye Aur Phir Har Mazhab 
Waalo Ne Gauhar Shahi Ko 
Masjido, Mandiro, Gurudwaro Aur 
Girja Gharo Mein Dawat Dena 
Shuru Kiya Aur Ye Wahan Roohani 
Khitab Ke Liye Jaate, Phir Inke 
Bayaan Ko Sun Kar Log Allah Ki 
Taraf Aane Lage Aur Phir Allah Ne 
Gauhar Shahi Ka Chehra Chand Par 
Dikhaya Phir Hajre Aswad Par 
Chehra Zaahir Hua Aur Poori Dunya 
Mein Shohrat Ho Gai Lekin Kore 
Chashm Molviyo Ko Aur Waliyo Se 
Bughzo Hasad Rakhne Waale 
Musalmano Ko Ye Shakhs Pasand 
Na Aaya, Inki Kitabo Aur Tehreero 
Mein Khayanat Kar Ke In Par 
Wajibul Qatl Ke Fatwe Lagaye... 
(Mazeed Phir In Par Jo Hamle Hue 


Uska Bayaan Hai) 
(Dekhiye Deene Ilahi, Safha3, Mulakkhasan) 

Is Iqtebas Se Maloom Hua Ke Mazhab Ki 
Tameez Inke Darmiyan Koi Shay Hi Nahin, Ye 
Kisi Bhi Mazhab Se Kuchh Bhi Le Lete Hain 
Aur Yun Keh Lein Ke Ye Ek Mila Jula 
(Mixture) Qism Ka Fitna Hai, Inke Aqaid Kai 
Mazhabo Se Makhooz Hain Jaisa Ke Gauhar 
Shahi Ke Baare Mein Khud Likha Hai Ke Wo 
Masjid, Mandir, Gurudwara Aur Girjakhano 
Mein Bhi Jaaya Karte The Aur Dusri Baat 
Qabile Ghaur Ye Hai Ke Shariat Ke Sahih 
Ahkaam Bayaan Karne Waalo Se Inhein Bahut 
Chidh Hai Aur "Kore Chashm Molviyo" Likhna 
Is Baat Ki Waazeh Daleel Hai 


Khizr Ya Vishnu Maharaj? 

Is Kitab Ke Deebache Mein Riyaz Ahmad 
Gauhar Shahi Ke 6 Aqwaal Darj Hain 

Deebacha Kehte Hain Us Tehreer Ko Jo Kisi 
Kitab Ke Shuru Mein Likhi Jaati Hai, Is Mein 
Kitab Ka Taarruf, Thodi Tafseel Aur Maqsade 
Taleef Wa Tasneef Waghaira Bayaan Kiye Jaate 
Hain, Ise Peshe Lafz, Aaghaz, Muqaddima Aur 
Tamheed Waghaira Alfaaz Se Bhi Tabeer Kiya 
Jaata Hai 

Is Kitab "Deene Ilahi" Mein Deebache Ke 

Niche Likha Hai Ke "Az Riyaz Ahmad Gauhar 
Shahi" Yaani Ye Unka Hi Likha Hua Hai Aur 
Ye 6 Agwaal Unhi Ke Hain, In Aqwaal Mein Se 
Ek Ye Hai Ke: 


(4) Teen Hisse Ime Zaahir Ke Aur 
Ek Hissa Ilme Baatin Ka Hai Jo 
Khizr Alahissalam! (Vishnu 


Maharaj) Ke Zariye Aam Hua 
(Dekhiye Deene Ilahi, Safha7) 


Humne Pehle Hi Bayaan Kiya Ke Ye Fitna 
Mila Jula Qism Ka Hai, Ab Yahan Dekhein Ke 
Hazrate Khizr Alahissalam Likh Kar Qausain 
(Bracket) Mein "Vishnu Maharaj" Likha Hai 
(Nauzu Billah) 


Ab Tak To Kitab Ke Deebache Aur Taarruf 
Waghaira Par Hi Kalaam Hua Jiske Natije Mein 
Itni Baatein Saamne Aa Gai, Ab Aaiye Siyaah 
Kiye Gaye Mazeed Safahaat Ka Jaaiza Lein 


(1) Alahissalam Ke Jagah Sirf Ayen Ki Alamat Likhi Hui Hai Aur Is Tarah 
Likhna Jaaiz Nahin Hai, Iski Tafseel Humare Anqareeb Shaya Hone Waale 
Risale "Shortcut Durood" Mein Aap Mulahiza Farmayenge, Ye Risala 
Jaamiul Fatawa Ka Ek Hissa Hai Jo Ke 200 Se Zaaid Jildo Par Mushtamil 
Hogi" 

Pehla Hawala Upar Guzra Jis Mein Hazrate 
Khizr Alaihissalam Ko Vishnu Maharaj Likha 
Gaya, Ab Mazeed Hawale Adad Ke Saath Nagal 
Kiye Jayenge 


(2) Allah Ne Jab Rooho Ko Paida 
Farmaya To Firishto Ki Roohein 
Allah Ke Daai Taraf (Right Side) Thi 
Aur Uske Pichhe Hooro Ki Roohein 
Thi Jo Allah Ka Chehra Na Dekh 
Saki (Safha8) 


(3) Allah Ke Pichhe Noori 
Muakkilaat Ki Roohein Thi Jo 
Dunya Mein Aa Kar Nabiyo Aur 
Waliyo Ki Imdadi Hui (Safha8) 


(4) Allah Ke Baayein Janib (Left 
Side) Jinnaat Ki Roohein Thi, Phir 
Pichhe SHH Muakkilaat Phir 
Khabeeso Ki Roohein Jo Dunya 
Mein Aa Kar Iblees Ki Imdadi Hui 
(Safha8) 


23 Aur 4 Se Allah Ke Liye Jihaat 

(Directions) Ka Oaul Kiya Ja Raha Hai, Allah 
Ta'ala Ki Zaat Jihaat Se Paak Hai, Yahi Wajah 
Hai Ke Allah Ta'ala Ko Uparwala Kehna Jaaiz 
Nahin! 


Hazrate Adam Ya Shankar? 


(5) Adam Alaihissalam Jinhein 
Shankar Bhi Kehte Hain, Jannat Ki 
Mitti Se Unka Jism Banaya Gaya 
(Safha8) 


Yahan Hazrate Adam Alaihissalam Ko 
Shankar Qaraar Diya (Nauzu Billah) Ye Saari 
Baatein Kitab "Deene Ilahi" Mein Dekhi Ja 
Sakti Hain, Humne Apni Taraf Se Ye Baatein 
Nahin Likhi Hain 


(6) Allah Ki Muhibb Roohein Is 
Dunya Mein Aai, Koi Ghair Muslim 
Ke Ghar, Koi Hindu Ke Ghar, Koi 
Sikkho Aur Koi Eisaiyo Ke Gharo 


(1) Tafseel Ke Liye Humara Risala "Allah Ta'ala Ko Uparwala Ya Allah 
Miyan Kehna Kaisa" Mulahiza Farmayein 

Mein Paida Ho Gai Aur Apne 
Mazhab Ke Zariye Allah Ko Paane 
Ki Koshish Karne Lagi (Safha10) 


Tabsira : 

Ye Ibarat Bhi Is Baat Par Daleel Hai Ke Inka 
Aqeeda "Mila Jula" Hai Aur Ye Har Mazhab Se 
Upar Uth Kar "Rahbaniyat" Ko Aur "Allah Ki 
Muhabbat" Ko Ek Rasta Qaraar Dete Hain 
Lekin Ye Wo Rasta Hai Jo Jahannam Ki Taraf 
Le Jaane Waala Hai, Ye Bade Dhoke Mein Hain 


(7) Zikr Paane Ka Ek Tariqa Ye Hai 
Ke Jab Poora Chand Mashriq Ki 
Taraf Ho, Ghaur Se Dekhein, Jab 
Soorate Gauhar Shahi Nazar Aa 
Jaaye To Teen Dafa Allah, Allah, 
Allah Kahein (Safha17) 


Tabsira : 
Ye Zikr Paane Ka Nahin Balki Shaitan Ka 
Qurb Paane Ka Tariqa Hai 
Allah Ta'ala Musalmano Ko Is Fitne Se 
Mahfooz Farmaye 
(8) Kuchh Ilhami Kitabo Mein Likha 

Hai Ke Dunya Mein 14 Hazaar 
Adam Aa Chuke Hain... Is Dunya 
Mein Waqai Bahut Se Adam Hue 
Hain (Safha22) 


Tabsira : 

Musalmano Ka Bachha Bachha Jaanta Aur 
Maanta Hai Ke Hazrate Adam Alaihissalam 
Pehle Insan Hain Aur Allah Ke Nabi Hain, Inka 
Ilhaam Shaitani Hai Jo Is Tarah Ki Baatein Inke 
Dil Mein Daalta Hai 


(9) Jis Mein Sab Deen Zamm Ho Kar 
Ek Ho Jaayein Wahi Ishge Ilahi Aur 
Deene Ilahi Hai (Safha27) 


(10) Tamam Saheefe Aur Aasmani 
Kitabein Allah Ka Deen Nahin Hain, 
In Kitabo Mein Namaz, Roza Aur 
Dadhiya Hain Jabki Allah Iska 
Paband Nahin (Safha29) 


(11) Allah Ka Deen Pyaar Aur 
Muhabbat Hai (Safha29) 
(12) Zindagi Bhar Ki Tamam 

Sunnato Aur Farzo Ka Kaffara 
Deedare Ilahi Hai (Safha29) 


Tabsira : 

Isi Tarah Ki Baato Se Ye Log Aamal Ko 
Halka Batate Hain Aur Logon Ko Namaz, Roze 
Se Door Karte Hain, Dadhi Na Rakhne Ki 
Targheeb Dilate Hain 


(13) Wilayat, Nubuwwat Ka Nemal 
Badal Hai (Safha29) 


(14) Nabiyo Ki Shariat Ki Pabandi 
Ummat Ke Liye Hoti Hai Warna 
Inhein Kisi Ibadat Ki Zaroorat Nahin 
Hoti (Safha30) 


(15) (Har Aadmi) Roze Azal Se Hi 
Nabi Hota Hai (Safha30) 


Tabsira : 

14 Aur 15 Se Ye Saabit Karne Ki Koshish Ki 
Hai Ke Amal To Uske Liye Hai Jisne Ishge Ilahi 
Ko Nahin Paaya Warna Agar Pa Leta To Wo 
Roze Azal Se Nabi To Hai Hi, Phir Paa Lene Ke 

Baad Use Amal Ki Koi Zaroorat Hi Nahin Hoti 

Isi Tarah Ye Log Musalmano Ko Aasaniya 
Dikha Kar Gumrah Karte Hain, Ye Sab Ouraano 
Sunnat Ki Ghalat Tashreehaat Hain (Hum Allah 
Ta'ala Ki Panah Chahte Hain) 


Mansoor Hallaj Se Tashbeeh 
Khud Ko Hazrate Sayyiduna Mansoor Hallaj 
Se Tashbeeh Dete Hue Likhta Hai Ke: 


Ye Baatein Jo Main Kar Raha Hoon, 
Tarikh Gawah Hai Ke Jinhone Bhi Is 
Ilm Ko Khola, Shah Mansoor Ki 
Tarah Oatl Kar Diye Gaye Aur Aaj 
Gauhar Shahi Bhi Is Ilm Ki Wajah 
Se Oatl Ke Dahane Par Khada Hai 
(Safha29) 


Tabsira : 

Hazrate Mansoor Hallaj Ka Muamla 
Mukhtalif Tha (Tafseel Ke Liye Humara Risala 
"Mansoor Hallaj" Mulahiza Farmayein) Yahan 
Muamla Uske Bar Aks Hai, Jis Tarah Gauhar 
Shahi Ne Ouraano Sunnat Ki Batil Tashreehaat 
Bayaan Ki Hain, Ye Khuli Gumrahi Hai 

(16) Agar Koi Saari Umr Ibadat 
Karta Rahe, Lekin Aakhir Mein 
Imam Mahdi Aur Hazrate Eisa Ki 
Mukhalifat Kar Baitha Jin Ko Dunya 
Mein Dobara Aana Hai (Eisa Ka 
Jism Samet Aur Mahdi Ka Ardi 
Arwaah Ke Zariye Aana Hai) To Wo 
Bal'am Baaoor Ki Tarah Dozakhi 
Aur Iblees Ki Tarah Mardood Hai 
(Safha 31) 


(17) Agar Koi Saari Umr Kutto Jaisi 
Zindagi Basar Karta Raha Lekin 
Aakhir Mein Unka Saath Aur Unse 
Muhabbat Kar Baitha To Wo Kutte 
Se Hazrate Qitmeer (Ashaabe Kahaf 
Ka Kutta) Ban Kar Jannat Mein 
Jayega (Safha31) 


Tabsira : 

6 Aur 7 Mein Bilkul Saaf Nazar Aa Raha Hai 
Ke Inke Irade Kya Hain, Koi Saari Umr Ibadat 
Kare Aur Inki Tasdeeq Na Kare (Kyunki Ye 
Apne Aap Ko Mahdi Bhi Keh Raha Hai) To Wo 
Jahannami Ho Jayega, Wo Inke Nazdeek Iblees 

Mardood Ki Tarah Hai Lekin Jo Kutto Jaisi 
Zindagi Guzaar Kar Inki Tasdeeq Kare To Unke 
Liye Ye Jannat Ki Khushkhabri Suna Rahe 
Hain, Inki Ye Makkari Wahi Log Nahin Samajh 
Payenge Ke Jin Ki Aglein Unka Saath Chhod 
Chuki Hain 


(18) Khwab Mein Ya Roohani Taur 
Par Hajj Karta Hai To Zaahir Mein 
Bhi Uska Darja Milta Hai, Balki 
Zaahiri Hajj Se Bhi Bahut Zyada 


(19) Roohon Ki Namaz Zahiri 
Namaz Ki Haisiyat Rakhti Hai, 
Balki Kahin Zyada, Agar Zaahir 
Mein Bhi Namaz Padhta Hai To 
Baatin Mein Bhi Uski Namaz Meraj 
Ban Jaati Hai 


Tabsira : 

18 Aur 19 Mein Jo Baatein Laai Gai Hain Wo 
Humne Kai Dhongi Babao Ke Baare Mein Suni 
Hai, Ye Log Zaahir Mein Namaz, Hajj 
Waghaira Na Kar Ke Batin Ka Daawa Karte 
Hain Aur Kehte Hain Hum Roohaniyat Ke 

Magam Par Pahunche Hue Hain, Na Jaane Aisa 
Kaunsa Roohaniyat Ka Magaam Hai Ke Jahan 
Pahunch Kar Banda Faraiz Ibadaat Se Be 
Niyaaz Ho Jaata Hai, Ye Sab Shaitani Khurafaat 
Hain 

Is Kitab Ke Sare Warag Ka Ek Jumla Yaad 
Aa Raha Hai Ke Jis Mein Roohaniyat Ka Zikr 
Tha Aur Challenge Kiya Gaya Tha, Agar Aapke 
Zehan Mein Wo Jumla Hai To Theek Hai Warna 
Ek Baar Use Padhein Aur Phir Humare Is Jumle 
Ko Padhein Ke 
"Hum Inse Muqabla Nahin Kar Sakte" 

Aisi Roohaniyat Siwaye Gumrahi Ke Kuchh 
Nahin Hai, Ye Log Kehte Hain Hum "Pahunch 
Gaye Hain" To Beshak Ye Log Jahannam 
Pahunch Chuke Hain 


(20) Muslim Kehta Hai Ke : Main 
Sabse Aala Hoon, Jabki Yahoodi 
Kehta Hai : Mera Maqam Muslim Se 
Bhi Ooncha Hai, Aur Eisai Kehta 
Hai : Main In Dono Se Balki Sab 
Mazahib Waalo Se Ooncha Hoon 
Lekin Gauhar Shahi Kehta Hai Ke : 
Sabse Behtar Aur Buland Wahi Hai 

Jiske Dil Mein Allah Ki Muhabbat 
Hai Khwah Wo Kisi Bhi Mazhab Se 
Na Ho, Zubaan Se Zikro Salaat Uski 
Itaa'at Aur Farmabardari Ka Suboot 
Hai Jabki Oalbi Zikr Allah Ki 
Muhabbat Aur Rabte Ka Wasila Hai 
(Safha33) 


Tabsira : 

Tamam Mazahib Jin Mein Mazhabe Islam 
Ko Bhi Shamil Kiya Gaya Aur Phir In Sabse 
Behtar Ek Aisi Haalat Ko Oaraar Diya Ke Jahan 
Mazhab Ki Koi Tameez Hi Nahin Hai Balki Ye 
Tak Kaha Gaya Ke Mazhab Na Ho To Bhi Haraj 
Nahin, Ye Khuli Gumrahi Hai Aur Ek Naya 
Firga Banana Hai 

Ye Baatein Jahilo Ko Bhali Aur Achhi 
Maloom Ho Sakti Hain Lekin Iski Hageegat 
Bahut Gandi Aur Khatarnak Hai 

Ek Misaal Humare Zamane Mein Aise Logon 
Ki Bhi Hai Jo Khud Ko Sirf Musalmam 
Kehalwana Pasand Karte Hain Aur Baaqi Sab 
Ka Radd Karte Hain, Inki Baatein Bhi Logon 
Ko Achhi Maloom Hoti Hain Lekin Haqeeqat 
Ye Hai Ke Wo Tamam Firgo Aur Ahle Sunnat 

Se Door Ho Kar Ek Naya Firga Bana Baithe, 
Gauhar Shahi Ka Maumla Bhi Yahi Hai Ke 
Allah Aur Uske Rasool Ne Jahan Khair Batai 
Usse Alag Ho Kar Khair Ko Talash Kiya Aur 
Gumrah Ho Gaye 


(21) Aqeede Idhar Reh Jayenge, 
Andar Ki Roohein Aage Jayengi 
(Safha35) 


Tabsira : 

Isse Badi Jahalat Kya Hogi Ke Banda Khud 
Ko Aqeede Se Bhi Alag Kar Ke Hidayat Ka 
Daawa Kare, Ek Taraf Ye Apne Khilaf Aqeede 
Rakhne Waalo Ko Jahannami Aur Iblees 
Mardood Qarar Dete Hain Aur Kahin Ye Kehte 
Hain Ke Aqeede Yahin Reh Jayenge... Inki 
Baato Mein Tazaad Bhi Bahut Paaya Jaata Hai 
Aur Kyun Na Ho Ke Baatil Ki Ek Pehchan Ye 
Bhi Hai 

Ab Tak Humne Jo Kuchh Naqal Kiya Usse 
Inke Aqaid Achhi Tarah Maloom Ho Chuke 
Lekin Abhi Hum Is Par Mazeed Tafseel Bayaan 
Karenge Taaki Kisi Qism Ka Shubha Na Rahe 
Aur Haq Qabool Karne Waalo Ko Raah Mile 

Gauhar Shahi Ki Isi Kitab "Deene Ilahi" 
Mein Ek Unwaan Hai "Gauhar Shahi Ka 
Aqeeda" Aur Ab Iske Tehat Jo Aqaid Bayaan 
Kiye Gaye Hain, Zara Unhein Bhi Mulahiza 
Farma Lein : 

Pehla Aqeeda Jo Likha Gaya Wo Ye Hai Ke : 


(22) Sab Mazahib Ke Nek Logon 
Aur Aabido Ko Ek Line Mein Khada 
Kar Diya Jaaye, Rab Unhein 
Dekhega Jo Chamakte Dil Waale 
Honge, Ab Chahe Wo Mazhab 
Waale Ho'n Ya Be Mazhab (Nauzu 
Billah) 


Tabsira : 

Ab Itni Wazahat Ke Baad Inki Gumrahi Mein 
Koi Shak Baaqi Nahin Reh Jaata, Ye Kitni Badi 
Jurrat Hai Aur Be Deeni Hai Ke Kisi Aise Raste 
Ko Najaat Ka Rasta Bataya Jaaye Ke Jahan Koi 
Mazhab Hi Na Ho Balki Isne To Mazeed Aage 
Badh Kar Ye Tak Kaha Ke Agarche Wo 
Badmazhab Ho! (Nauzu Billah) Jis Chamakte 
Dil Ko Allah Ki Nazre Rehmat Ke Liye Wajah 
Bataya Gaya Hai Ke Kya Wo Dil Gande Aqaid 

Ke Baad Bhi Chamkenge? Kya Buto Ki Ibadat 
Karne Waalo Ke Dilo Mein Bhi Wo Chamak 
Aayegi? Kya Haq Aur Baatil Ki Tameez Ko 
Mitane Ke Baad Ye Chamak Milegi? Agar Aisa 
Hai Aur Yageenan Inke Nazdeek Aisa Hi Hai 
To Ye Inhi Ke Liye Hai, Hum Aisi Gumrahi Ko 
Apnane Par Apni Jaan Dene Ko Faugiyat Denge 


(23) Hindu Aur Sikh Deen, Deene 
Adam Aur Deene Nooh Ki Kadi 
Hain (Safha36) 


(24) Mazhab Waale Aur Bina 
Mazhab Waalo Ke Liye Azkaar 
Bayaan Kiye Gaye Hain Taaki 
Najaat Ko Paaya Ja Sake (Satha37) 


(25) Bahut Se Log Apne Mazhab Ke 
Nabi Aur Waliyo Ka Bahut Ehtiram 
Aur Ageedat, Muhabbat Rakhte 
Hain Lekin Dusre Mazhab Ke 
Waliyo Aur Nabiyo Se Bughzo 
Inaad Aur Dushmani Rakhte Hain, 
Aise Log Bhi Allah Ki Taraf Se Koi 
Maqaam Haasil Nahin Kar Sakte 


26 


Fitna Gauhar Shahi 


Kyunki Jinki Burai Karte Hain Wo 
Bhi Allah Ke Dosto Mein Se Hain 
(Safha35) 


Tabsira : 

Isse Ye Zehan Diya Ja Raha Hai Ke Dusre 
Tamam Batil Mazhabo Mein Jin Ko Nabi Ya 
Wali Maana Jaata Hai Unki Bhi Tazeem Ki 
Jaaye Jaisa Ke Gauhar Shahi Ne Hinduo Ke 
Dewtao Ki Tazeem Ki Hai Aur Phir Kehta Hai 
Ke Jo Burai Karega Wo Allah Ki Taraf Se Koi 
Magam Nahin Payega, Asal Ye Hai Ke Wo 
Allah Ki Taraf Se To Magam Payega Magar Jo 
Maqam Inhein Shaitan Ne Diya Hai Wo Nahin 
Payega Aur Na Uski Talab Hai 


Gauhar Shahi Namaz Nahin Padhta 
Tha 

(26) Gauhar Shahi Ki Mumani (Jo Ke Ibadat 
Guzaar Thi) Ne Puchha Ke Aur Sab To Theek 
Hai Lekin Tu Namaz Nahin Padhta Hai, Gauhar 
Shahi Ne Jawab Diya Ke Namaz Rab Tak Tohfa 
Hai Aur Main Nahin Chahta Ke Namaz Ke 
Saath Saath Bukhl, Takabbur, Hasad, Keena Ki 

Milawat Rab Ke Paas Bhejoon, Kabhi Bhi 
Namaz Padhunga To Sahih Namaz Padhunga, 
Tum Logon Ki Tarah Nahin Ke Namaz Bhi 
Padhte Ho Aur Gheebat, Chughli, Bohtaan Jaise 
Kabeera Gunah Bhi Karte Ho (Safha41) 


Tabsira : 

Gauhar Shahi Ka Namaz Na Padhna Is Baat 
Ko Waazeh Karta Hai Ke Ye Shakhs Shuru Se 
Hi Fasigo Fajir Tha Aur Namaz Ko Halka Jaanta 
Tha 

Jab Mumani Ne Sawal Kiya To Jawab Diya 
Ke Namaz Ke Saath Dusre Bure Aamaal Ko 
Nahin Bhejna Chahta To Iska Matlab Saaf Hai 
Ke Gauhar Shahi Bure Aamaal Mein Mubtala 
Tha Tabhi To Kaha Ke Namaz Sahih Se 
Padhunga (Yaani Jab Ye Sab Gunah Na 
Karoon) 

Ye To Wahi Baat Ho Gai Ke Pehle Se Hi Koi 
Gunaho Mein Mubtala Hai, Upar Se Namaz 
Tark Karne Ka Gunah Bhi Apne Sar Le Liya 
Jaaye, Gauhar Shahi Ne Bhi Yahi Kiya Ke Pehle 
Se Gunaho Mein Mubtala Tha Upar Se Namaz 
Ko Bhi Tark Kiya 

Sirf Itna Hi Nahin Balki Besharmi Ki Hadd 

Dekhein Ke Apni Mumani Ko Unke Gunaho Ki 
Wajah Se Taana Bhi Diya Ke Tum Logon Ki 
Tarah Main Namaz Nahin Padhunga Aur Padhte 
Bhi Nahin The Ke Jab Achha Ho Jaaunga Tab 
Padhunga, Ye Badi Ajeeb Baat Hai Ke Banda 
Khud Gunaho Mein Mubtala Hai Aur Samne 
Waale Ko Taane De Raha Hai 


Ek Baat Ye Bhi Oabile Ghaur Hai Ke Gauhar 
Shahi Aur Uske Manne Waale Tasawwuf Ki 
Baatein Kasrat Se Karte Hain To Batayein Ke 
Kya Koi Sufi Aisa Karta Hai Ke Kisi Ke 
Gunaho Par Use Malamat Kare? 

Ye Sawal Bhi Aata Hai Ke Kya Hasad, 
Bughz, Chugli Waghaira Tabhi Oabile Giraft 
Hai Ke Jab Namaz Ke Saath Ki Jaaye Yaani Koi 
Banda Ye Munkiraat Kare Aur Phir Namaz Bhi 
Padhta Ho Tabhi Ye Gunah Hai? Ya Be Namazi 
Ke Liye Bhi Is Mein Gunah Hai? Koi Bhi Yahi 
Kahega Ke Namazi Ho Ya Be Namazi Sab Ke 
Liye Ye Kaam Gunah Waale Hain To Phir Inko 
Namaz Ke Tark Se Kya Talluq? 


Gauhar Shahi Ke Bachpan Ke Halaat : 
Khud Apne Bachpan Ke Halaat Gauhar 

Shahi Ne Yun Bayaan Kiye Hain Ke Dus 
Baarah Saal Ki Umr Se Hi Khwab Mein Rab Se 
Baatein Hoti Thi Aur Baitul Mamoor Nazar 
Aata Tha Lekin Mujhe Iski Haqeeqat Ka Im 
Nahin Tha, Chilla Kashi Ke Baad Jab Wahi 
Baatein Aur Wahi Manazir Saamne Aaye To 
Haqeeqat Aashkar Hui, Ek Dafa Ka Zikr Hai Ke 
Mera Ek Mamu Jo Ke Fauj Mein Mulazim Hai 
Wo Tawaifo Ke Kothe Par Jaaya Karta Tha, 
Ghar Waalo Ke Mana Karne Ki Wajah Se Wo 
Mujhe Apne Saath Le Jaata Ke Ghar Waalo Ko 
Shak Na Guzre, Mujhe Chaaye Aur Biscuit 
Khane Ko Deta Aur Khud Andar Chala Jaata, 
Jabki Mujhe Tawaifo Aur Kotho Ki Samajh 
Boojh Nahin Thi, Mamu Mujh Se Yahi Kehta 
Ke Ye Aurato Ka Office Hai, Kuchh Dino Baad 
Mera Dil Us Jagah Se Uchaat Ho Gaya Tab 
Mamu Ne Kaha Ke Ye Auratein Hain Aur Allah 
Ne In Ko Isi Maqsad Ke Liye Banaya Hai, 
Yaani Usne Mujhe Mulawwis Karne Ki Koshish 
Ki, Mamu Ki Baato Ka Itna Asar Hua Ke Nafs 
Ki Kashmakash Mein Raat Bhar Na So Saka 
Phir Achanak Aankh Lag Gai, Dekhta Hoon Ke 
Ek Bada Gol Chabootra Hai Aur Main Us Ke 
Niche Khada Hoon Upar Se Karakht Qism Ki 

Aawaz Aati Hai "Us Ko Laao" Dekhta Hoon Ke 
Mamu Ko Do Aadmi Pakad Kar La Rahe Hain 
Aur Ishara Karte Hain Ke Ye Hai, Phir Aawaz 
Aati Hai Ke Isko Gurzo Se Maaro Tab Isko 
Maarte Hain To Wo Cheekhein Maarta Rota 
Aur Dahadta Hai Aur Cheekhte Cheekhte Uski 
Shakl Suwar Ki Tarah Ban Jaati Hai Phir Aawaz 
Aati Hai Ke Tu Bhi Iske Saath Agar Shamil Hua 
To Tera Bhi Yahi Haal Hoga, Phir Main Tauba 
Tauba Karta Hoon Aur Aankh Khulti Hai To 
Zubaan Par Yahi Hota Hai "Ya Rab Meri 
Tauba" "Ya Rab Meri Tauba" Aur Kai Saal Tak 
Is Khwab Ka Asar Raha (Safha39) 


Tabsira : 

Is Wagiye Se Aap Khud Andaza Laga Sakte 
Hain Ke Gauhar Shahi Ka Bachpan Kis Tarah 
Guzra Hai, Hum Yahan Par Ye Zaroor Kehna 
Chahenge Ke Zina Ke Khayal Par Gauhar Shahi 
Ko Ye Khwab Aa Gaya Jis Mein Uske Maamu 
Ko Azaab Diya Ja Raha Tha Aur Ye Bhi Kaha 
Gaya Ke Agar Tune Aisa Kiya To Tera Bhi Yahi 
Anjaam Hoga Lekin Namaz Jaisi Farz Ibadat 
Chhodne Par Na Ke Sirf Irade Par Ise Kol 
Khwab Nahin Aaya, Ab Iski Parsaayi Bayaan 

Karne Waalo Ko Hi Sharm Nahin To Kya Kar 
Sakte Hain 


Chand Sooraj Par Gauhar Shahi Ki 
Tasweer 

Is Kitab Mein Ek Khaas Unwaan Isi Par Hai 
Jis Mein Gauhar Shahi Ke Chehre Ke Chand 
Aur Sooraj Par Nazar Aane Ki Wazahat Bayaan 
Ki Gai Hai, Likha Hai Ke 1994 Mein 
Manchester (England) Ke Kuchh Logon Ne 
Chand Par Gauhar Shahi Ki Tasweer Ki 
Nishandehi Ki Phir Pakistan Aur Dusre 
Mamalik Se Shahadatein Milne Lagi, Video Ke 
Zariye Chand Ki Tasaweerein Utari Gai Phir 
Bairoon Mamalik Aur Nasa Se Chand Ki 
Tasweerein Mangwai Gai, Shuru Shuru Mein 
Tasweerein Madham Thi, Lekin Guzishta Do 
Saal Se Itni Waazeh Ho Gai Ke Doorbeen Ya 
Computer Ke Baghair Bhi Dekhi Ja Sakti Hain... 
(Aage Likha Hai Ke) Gauhar Shahi Ka Asiai 
(Asia Ka) Hone Ki Wajah Se Nasa Khamosh 
Raha, (Phir Likha Hai Ke) Sab Ne Iska Mazaaq 
Udaya Aur Is Khabar Ka Asar Motaqideene 
Gauhar Shahi (Yaani Gauhar Shahi Se Andhi 
Aqeedat Rakhne Waalo) Ke Ilawa Kahin Bhi Na 

Dikha (Safha43) 


Tabsira : 

Har Aashig Ko Apni Mashooga Ka Chehra 
Chand Mein Nazar Aata Hai, Ye Sab Baatein 
Fuzool Hain Aur Inka Khud Bayaan Hai Ke 
Motaqideen Ke llawa Kisi Ne Tasdeeq Nahin 
Ki, Sab Ne Mazaaq Udaya 

Ye Baat Hi Mazaaq Hai To Bhala Tasdeeq 
Kaise Ki Ja Sakti Hai 

Nasa Jaisi Research Company Ne Jab Inki 
Andhi Aqeedat Ka Radd Kiya To Inhone Ye 
Likh Maara Ke Chunki Gauhar Shahi Asia Ka 
Rehne Waala Tha Isliye Unhone Khamoshi 
Ikhteyar Ki, Ab Ise Mazaaq Na Kahein To Aur 
Kya Kahein Ke Nasa Ne Asia Ke Kai Logon 
Aur Unki Researches Ke Baare Mein Jo 
Aitrafaat Kiye Hain Wo Kasrat Se Dekhe Ja 
Sakte Hain Phir Inke Mutabiq Dekha Jaaye To 
Nasa Ko Inke Gauhar Shahi Se Hi Zaati 
Dushmani Thi 

Gauhar Shahi Ka Tabga Jahalat Ke Marz 
Mein Is Oadr Mubtala Hai Ke Deeni Aur 
Dunyawi Uloom Se Wagifiyat Rakhne Waalo 
Par Inki Hageegat Aashkar Hone Mein Der 

Nahin Lagegi, Baagi Jo Andhi Ageedat Mein 
Mubtala Hain Wo Jab Tak Apni Aankho Ko 
Chashma -e- Haq Par Aa Kar Saaf Nahin Karte 
Tab Tak Kuchh Nazar Nahin Aayega Siwaye 
Gauhar Shahi Ke 


Ek Baat Ye Bhi Zehan Nasheen Kar Lena 
Chahiye Ke Jab Imi Aur Tehgeegi Guftagu 
Karne Ki Salahiyat Aur Haalat Na Ho Tabhi Is 
Tarah Ki Khurafaat Ka Sahara Liya Jaata Hai, 
Gauhar Shahi Ke Manne Waalo Ke Paas Yahi 
Dalail Hain Ke Jinse Bhole Bhale Logon Ko To 
Bewuqoof Bana Sakte Hain Lekin Ahle Ilm Ke 
Saamne Inki Ek Nahin Chalti 


Nasa Ki Li Gai Tasweerein 

Is Kitab Mein Ye Saabit Karne Ki Poori 
Koshish Ki Gai Hai Ke Chand Par Gauhar Shahi 
Ka Chehra Nazar Aata Hai Lekin Dalail Aise 
Bachkana Diye Hain Ke Dekh Kar Hansi Aana 
Laazmi Hai 

Chand Ki Oonchi Nichi Satah Aur Rang Ke 
Farg Ki Wajah Se Baghaur Dekhne Pe Aisa 
Mahsoos To Hota Hai Ke Wo Kisi Ka Chehra 
Hai Lekin Aslan Aisa Kuchh Bhi Nahin Hal, 

Tehgeeg Yahi Hai Lekin Gauhar Shahi Ke 
Manne Waalo Ko Tehgeeg Se Matlab Hi Kahan 
Hai 

Humne Nasa Ki Tasweero Ke llawa Aur Kai 
Tasweero Ko Baghaur Dekha Jo Inhone Kitab 
Mein Shamil Ki Hain, Kisi Mein Bhi Waazeh 
Koi Suboot Nahin Milta, Main Kehta Hoon Ke 
Main Khud Ek Graphic Designer Hoon Aur Jo 
Kuchh Is Mein Dikhaya Gaya Hat Us Tarah Kisi 
Ka Bhi Chehra Chand Mein Dikhaya Ja Sakta 
Hai, Is Tarah Ke Kamzor Dalail Se Haqqaniyat 
Ka Suboot Pesh Karna Ye Waazeh Karta Hai Ke 
Inke Paas Aur Koi Daleel Nahin Hai, Inke 
Nazariyaat Ki Bunyaad Bilkul Kamzor Hai 


Hajre Aswad Aur Mandir Mein 
Tasweer 

Chand Aur Suraj Par Hi Inki Khurafaat 
Khatm Nahin Hui Balki Aage Ye Tak Saabit 
Karne Ki Koshish Ki Ke Hajre Aswad Mein Bhi 
Gauhar Shahi Ka Chehra Nazar Aaya Hai 

Iske Baad Shiv Ke Mandiro Mein Patthar 
(Shivling) Par Gauhar Shahi Ka Chehra Nazar 
Aaya 

Ek Jagah Gauhar Shahi Ke Haatho Ki 

Tasweer Laga Kar Uske Haatho Ki Ubhri Hui 
Naso Ke Baare Mein Likha Hai Ke Ye Isme 
Muhammad Bs Hai Aur Ungliyo Ke Mudne Ki 
Jagah Jo Chamda Jama Ho Jaata Hai Us Par 
Nishan Laga Kar Likha Hai Ke Ye Isme Allah 
Hai (Inki Nazro Ko Dalail To Nazar Nahin Aate 
Magar Gauhar Shahi Ki Tasweer Kahin Bhi 
Nazar Aa Jaati Hai) 


(27) Gauhar Shahi Ki Hazrate Eisa 
Alaihissalam Se Mulaqat Hui 
(Safha68) 


(28) Tamam Insano Ki Ardi Arwaah 
Is Dunya Mein Kai Baar Dusre 
Jismo Mein Janm Leti Hain 
(Safha69) 


(29) Huzoor 2% Ki Ardi Arwaah Ko 
Mehdi Alaihissalam Ke Liye Roka 
Hua Tha, Jis Tarah Aap Š Ke Jism 
Ke Kisi Bhi Hisse Yaani Haath Paao 
Ko Bhi Aamina Ka Laal Keh Sakte 
Hain, Isi Tarah Huzoor Ki Samaawi 

Rooh Ke Kisi Alahida Hisse Ko Bhi 
Abdullah Ka Farzand Aur Aamina 
Ka Laal Keh Sakte Hain 


Tabsira : 

Yahan Isne Kis Nazariye Ka Darwaza 
Kholne Ki Koshish Ki Hai, Ye Ahle Ilm Behtar 
Samajh Sakte Hain, Iski Misalein Pehle Bhi 
Bayaan Ho Chuki 


Mehdi Yaani Chand Waala 


(30) Ek Aham Nuqta : 

Mehdi Ka Matlab : Hidayat Waala 
Mehdi Ka Matlab : Chand Waala 
(Safha67) 


Tabsira : 

Ab Aap Samajh Chuke Honge Ke Guzishta 
Safahaat Mein Gauhar Shahi Ke Chehre Ko 
Chand Par Dikhane Ke Liye Taabad Tod 
Mehnat Kyun Ki Gai 

Pehle Chand Pe Chehra Bata Kar Mehdi Ka 
Matlab Chand Waala Likh Diya, Ye Ghuma 
Phira Kar Baatein Karte Hain Kyunki Sarahat 

Ke Saath Daawa Shuru Mein Inhein Wo Faaida 
Na Dega Jo Is Tarah Ki Munafigat Se Milta Hai 


Aurato Se Mulagat 
Is Kitab Mein Gauhar Shahi Ke Bairooni 
Mamalik Mein Kiye Gaye Bayanaat Ki 
Tasweerein Bhi Hain Ke Jin Mein Beparda 
Aurato Ko Saamne Bitha Rakha Hai, Isse Bhi 
Waazeh Hota Hai Ke Inki Parsaayi Aur 
Tasawwuf Ke Daawe Ki Haqeeqat Kya Hai 


(31) Agar Aap Kisi Mazhab Mein 
Hain Lekin Allah Ki Muhabbat Se 
Mahroom Hain, Inse Behtar Wo 
Hain Jo Kisi Mazhab Mein Nahin 
Lekin Allah Ki Muhabbat Rakhte 
Hain (Safha78) 


Tabsira : Jab Banda Badmazhab Ho Ya Kisi 
Mazhab Se Talluq Na Rakhta Ho To Allah Ki 
Muhabbat Kaise Pa Sakta Hai? Allah Ta'ala Ne 
Hi Apne Nabiyo Ko Logon Ki Hidayat Ke Liye 
Bheja Hai Aur Kitabein Ata Ki Jis Mein Ek 
Deen, Deene Islam Par Qaaim Rehne Ka Hukm 
Farmaya Aur Isse Khurooj Karne Waalo Ke 

Liye Sakht Wayeedaat Waarid Hui Phir In Sab 
Se Hat Kar Ye Kaunsa Magaam Hai Jahan Allah 
Ki Muhabbat Mil Sakti Hai? Asal Mein Ye 
Shaitan Ki Pairwi Hai Jis Par Ishqe Ilahi Ka 
Naam Chaspa Kar Diya Gaya Hai 


(32) Rab Ka Koi Bhi Naam Khwah 
Kisi Bhi Zubaan Mein Ho Wo 
Qabile Tazeem Hai (Safha78) 


(33) Har Insan Ke Do Mazhab Hote 
Hain, Ek Jism Ka Mazhab Jo Marne 
Ke Baad Khatm Ho Jaata Hai, Dusra 
Arwaah Ka Mazhab Jo Ke Roze 
Azal Mein Tha Yaani Allah Se 
Muhabbat, Isi Ke Zariye Insan Ka 
Martaba Buland Ho Sakta Hai 
(Safha78) 


(34) Sab Mazahib Se Baala Tar Rab 
Ka Ishg Hai, Aur Sab Ibadaat Se 
Baalatar Rab Ka Deedar Hai 
(Safha78) 

Kitab Deene Ilahi Ka Khulasa 
Is Kitab Se Kamobesh 34 Hawalajaat Humne 
Pesh Kiye Aur Zimnan Bhi Kai Baatein Aai 
Jinse Gauhar Shahi Ke Kufriya Aqaido 
Nazariyaat Khoob Waazeh Hain, Ab Hum Iski 
Kitab Ka Ek Khulasa Bayaan Karte Hain 


Is Kitab Ka Mauzu Roohaniyat Bataya Gaya 
Hai Aur Yahan Ek Aisi Roohaniyat Ki Dawat 
Di Ja Rahi Hai Jahan Mazhab Koi Shay Hi 
Nahin Aur Uske Ikhteyar Karne Na Karne Ki 
Koi Ahmiyat Nahin Hai, Is Mazhab Ko Sirf 
Jism Ka Mazhab Qaraar Diya Gaya Hai Aur 
Arwaah Ko Isse Alag Bataya Gaya Hai Phir Ye 
Ke Roze Azal Se Unki Ek Kaifyat Khaas Ki Gat 
Hai Jo Ke Quraano Sunnat Se Takrane Waali 
Baat Hai 

Ishqe Ilahi Ke Naam Par Is Baat Ki Taraf 
Bulaya Gaya Hai Ke Aqaido Aamaal Ko Ek 
Taraf Rakh Kar Sirf Ishq Aur Zikr Hi Ko Najaat 
Ka Zariya Banaya Jaaye Jo Ke Khuli Hui 
Gumrahi Aur Islam, Ahle Islam Aur Islam Ki 
Tarikh Ko Jhutlane Ke Barabar Hai 

Har Mazhab Se Alag Kar Ke Inhone Apne 
Mazhab Ka Taarruf Yun Karwaya Hai Ke 

Hidayat Bas Inke Paas Hai Aur Yahi Allah Tak 
Pahuncha Sakte Hain, Baagi Sab Jahannami Aur 
Iblees Ki Tarah Mardood Hain 


Musalmano Ko Chahiye Ke Aiso Ki 
Hageegat Ko Khoob Achhi Tarah Jaan Lein Aur 
Inse Apne Iman Ko Bachayein, Ye Log Khule 
Dushman Hain 


Ab Hum Iski Mazeed Kitabo Ka Jaaiza 
Lenge Taaki Haq Ki Isha'at Ho Aur Batil Ki 
Hageegat Zaahir Par Zaahir Ho 


Risala '"Raushnaas'' Ka Jaaiza 

Ye Risala 18 Safahaat Par Mushtamil Hai, 
Iske Aaghaz Mein Hi Ye Likha Gaya Hai Ke 
Aaj Kal Roohaniyat Kahin Dekhne Ko Nahin 
Milti, Ulama Wa Mashaikh Bhi Isse Khali 
Nazar Aate Hain, Phir Islam Ke Paanch Bunyadi 
Arkaan Ka Zikr Kar Ke Ek Hadees Zikr Ki Hai 
Ke "Sabse Afzal Allah Ka Zikr Hai" Aur Ek 
Hadees Ye Bhi Ke "Jo Shakhs Faraize Daaimi 
Ada Nahin Karta To Allah Uske Farze Waqti Ko 
Bhi Qabool Nahin Karta" Aur In Ahadees Se Ye 
Zehniyat Dene Ki Koshish Ki Hai Ke Sabse 

Pehla Aur Daaimi Farz Ye Hai Ke Allah Ta'ala 
Se Ishg Kiya Jaaye Aur Uska Zikr Kiya Jaaye 
Tabhi Wagti Faraiz (Namaz, Roze Waghaira) 
Qabool Kiye Jayenge Warna Koi Faida Nahin 
Hai 


In Jahilo Ko Shaitan Ne Bade Dhoke Mein 
Daal Rakha Hai Ke Aamal Aur Agaid Se Doori 
Inhein Ishqe Ilahi Ki Raah Par Le Jayegi Jabki 
Hidayat Ka Tariga Aqaido Aamal Ke Saath Hai 


Risale Ke Dusre Hi Safhe Par Ek Aur Hadees 
Likhi Hai Ke "Allah Ta'ala Na Tumhari Soorato 
Ko Dekhta Hai Aur Na Hi Tumhare Aamal Ko 
Lekin Dekhta Hai To Tumhare Quloob Ko Aur 


Tumhari Niyyato Ko" 
(Dekhiye Raushnaas, Safha2) 


Is Tarah Ki Riwayatein Awwalan To Bina 
Kisi Hawale Ke Aur Saaniyan Ek Tarfa Bayaan 
Karne Ka Maqsad Saaf Zaahir Hai Ke Agaid 
Aur Aamaal Ko Halka Batana Chahte Hain 


(35) 72 Firge Isi Zaahiri Im Ki 
Paidawaar Hain (Safha3) 
(36) Ek Aam Musalman Zaakir Ki 

Zakaat 5000 Rozana Hai (Yaani 
Isme Allah Ka Zikr), Imame Masjid 
Ki Zakaat 25000 Hai Tab Usko 
Muatadiyo Par Fazeelat Hai, Ghauso 
Outub Ka Darja Haasil Karne Ke 
Liye 72000 Ki Zakaat Hai Tab Usko 
Imamo Par Fazeelat Hai, Aur Faqeer 
(Gauhar Shahi) Ki Zakaat 125000 
Hai Tab Ise Ghauso Qutub Par 
Fazeelat Hai (Safha4) 


(37) Ek Din Allah Ko Khayaal Aaya 
Ke Main Khud Ko Dekhoon 
(Safha9) 


Ek Jagah Likhta Hai Ke Haal Hi 
Mein Turki Ke Ek Shakhs Ke Dil Ka 
Operation Hua, Dil Ke Upar Allah 
Likha Hua Tha Aur Uski Khabar 
Akhbaaro Mein Shaya Hui... 
(Safha12) 

Tabsira : 

Inke Batıl Mazhab Mein Bas Yahi Sab Hai 
Ke Kahan Kahan Isme Zaat Zaahir Ho Raha 
Hai, Kuchh Logon Ko Qurbani Ke Janwar Ke 

Baalo Mein Isme Zaat Nazar Aata Hai, Kuchh 
Ko Sabziyo Mein Aur Kuchh Ko Phalo Mein To 
Kya Gauhar Shahi Ki Tarah Ab Unhein Bhi 
Peshwa Bana Kar Naye Naye Aqaid Ijaad Kar 
Lene Chahiyein? Ye Sab Jahalat Ke Siwa 
Kuchh Nahin Hai 


(37) Is Dunya Mein Ummati Ki 
Pehchan Naam, Amal, Shakl Aur 
Kalima -e- Tayyiba Se Hai Lekin 
Wahan Pehchan Chamak Damak Se 
Hai (Safhal3) 


(38) Namaze Soorat Ka Talluq 
Zubaan Se Hai, 72 Firqe Waale Yahi 
Namaz Padhte Hain (Safhal6) 


(39) Aisi Namaz Agar Poore Din 
Mein Do Rakat Bhi Muyassar Aa 
Jaaye To Phir Bhi Bakhshish Ki 
Ummeed Hai (Safhal7) 

(40) Namaze Soorat Din Raat Padhta 
Rahe Tab Bhi Rab Se Door Hi Hai 
(Safhal7) 

Ab Hum Inki Ek Aur Kitab Tohfatul Majalis 

Ka Jaaiza Lenge 


Tohfatul Majalis Ka Jaaiza 

Ye Kitab Riyaz Gauhar Shahi Ke Khutbaat, 
Bayanaat Aur Guftagu Ko Jama Kiya Gaya Hai, 
Ye 42 Safahaat Par Mushtamil Hai, Nashir Ne 
Likha Hai Ke Ye Pehle Chaar Hisso Mein Thi 
Phir Yakja Kar Ke Ek Bana Di Gai, Ab Pata 
Nahin Wo Chaaro Hisse Kitne Safahaat Par 
Mushtamil The Jabki Ye Mukammal 42 
Safahaat Hain 


Is Kitab Ka Pehla Unwaan Hai "Durood 
Shareef Aur Zikre Oalbi" Jiske Tehat Likha Hai 
Ke: 


(41) Ibteda Mein Dil Se Durood 
Nahin Padha Ja Sakta (Allah Allah 
Padha Jaaye) (Safha3) 


(42) Humara Ulama Namaz Par 
Bahut Zor Dete Hain Lekin Namaz 
Se Zyada Sakht Hukm Jo Hai Wo 
Zikr Hai (Safha8) 


Tabsira : Kya Dalail Se Ye Baat Saabit Kar 

Sakte Hain Ke Namaz Se Zyada Sakht Hukm 
Zikr Ka Hai? Namaz Farz Hai Aur Iska Tark 
Haraam Hai Jabki Zikr Farz Ya Wajib Nahin 
Aur Phir Namaz Ke Andar Zikre Khuda Shamil 
Nahin? Phir Ye Kaunsa Zikr Hai Jo Namaz Se 
Sakht Hukm Rakhta Hai Aur Iski Tasreeh 
Kahan Mazkoor Hai? 


(43) Namaz Padhne Waalo Ki Inteha 
Masjid Aur Jama'at Hai (Safhal2) 


(44) Pehle Aamaal Hain, Phir Iske 
Baad Iman Hai Aur Aamaal Wahi Jo 
Dil Ke Saath Ho (Safha 15) 


(45) Ye Aitraz Sun Kar Munkar 
Nakeer Ke Chhakke Chhoot Gaye 
(Safha24) 


Ab Hum Iski Kitab Minara -e- Noor Ka 
Jaaiza Lenge 


Kitab ''Minara -e- Noor" Ka Jaaiza 
Ye Kitab 48 Safahaat Par Mushtamil Hai, 
Kitab Ke Pehle Safhe Par Likha Hai Ke Ye 

Kitab Mureedo, Talibe Ilmo Ke Liye Ujala Aur 
Peero Fageero Ke Liye Kasauti Hai, Ab Aaiye 
Dekhte Hain Ke Is Mein Kitni Khurafaat 
Maujood Hain 


Is Kitab Ke Shuru Se Hi Zikr Ka Zikr Kiya 
Gaya Hai Aur Ab Tak Jo Kuchh Humne Jaana 
Usse Waazeh Hai Ke Ye Log Zikr Par Bahut Zor 
Dete Hain Hatta Ke Namaz Se Bhi Zyada Sakht 
Hukm Zikr Ka Batate Hain 


Ye Poori Kitab Is Tarz Par Likhi Gai Hai Ke 
Fagat Ise Padha Jaaye To Inke Aqaid Ko 
Samajhna Mushkil Hoga 


Jagah Jagah Ahadees Ke Hawale Aur Sufiya 
-e- Kiraam Ke Agwaal Ka Sahara Le Kar Zikr 
Ki Fazeelat Par Kalaam Kiya Gaya Hai Phir 
Aakhir Mein Ek Baab Sawal Jawab Ka Hai Jis 
Mein Deobandi Wahabi Ka Radd Bhi Maujood 
Hai 

Ek Sawal Mein Imame Ahle Sunnat, Aala 
Hazrat Barelvi Rahimahullahu Ta'ala Ka Zikr 
Bhi Hai, Sawal Aurato Ke Mazaar Pe Jaane Ke 
Tallug Se Hai Jis Mein Kisi Ne Puchha Hai Ke 

Kya Auratein Mazaraat Par Ja Sakti Hain? Aala 
Hazrat Isse Mana Karte Hain 

Jawab Mein Inhone Aala Hazrat Ki Tayeed 
Ki Hai Ke Daure Haazir Ke Jo Halaat Hain Uske 
Mutabiq Jaana Mana Hoga 


Ye Inki Badi Ajeeb Policy Hai Ke Kahin 
Kuchh To Kahin Kuchh Kehte Han, Itna Zyada 
Tazaad Is Baat Ka Suboot Hai Ke Inko Khud 
Shuoor Nahin Ke Ye Kya Kehna Chahte Hain 


Risala ''Asrare Haqeeqat" Ka Jaaiza 
Ye Risala 27 Safahaat Par Mushtamil Hai, 
Dusri Kitabo Aur Risale Ki Tarah Is Mein Bhi 
Zikr Ka Hi Zikr Hai, Risale Ke Sare Waraq Par 
Ye Hadees Likhi Hai Ke Dilo Ki Shifa Allah Ke 
Zikr Mein Hai, Risale Ke Aaghaz Mein Wali Ke 
Mutallig Likha Hai Ke: 
"Wali Us Ko Kehte Hain Jisne Rab 
Ka Deedar Kiya Ho Ya Rab Se Hum 
Kalaam Ho, Iske Baghair Wilayat 
Ka Daawa Jhoota Hai" 
Koi Bata Sakta Hai Ke Ye Paimana Inhone 
Kahan Se Akhaz Kar Liya? In Logon Ke Apne 
Khud Sakhta Usool Hain Jo Ke Qabile Aitbar 

Nahin 


Is Poore Risale Mein Zikr Ki Agsaam Aur 
Tarigo Par Kalaam Kiya Gaya Hai, Iska Aksar 
Mawaad "Minara -e- Noor" Mein Bhi Dekhne 
Ko Mila, Usi Se Alag Kar Ke Ye Ek Alag Risala 
Banaya Gaya Hai Ya Ise Us Mein Shamil Kiya 
Gaya Hai Lihaza Ab Hum Ek Aur Risale 
"Namaze Hageegat" Ki Taraf Aate Hain 


Risala ''Namaze Hageegat'' Ka Jaaiza 
Ye 10 Safhe Ka Risala Hai Jiska Poora Naam 
Namaze Haqeeqat Aur Aqsaame Bai'at Hai, Is 
Mein Jo Mawaad Hai Wo Bhi Guzishta Kitabo 
Se Hi Makhooz Hai Ke Jin Par Kalaam Ho 
Chuka 


Namaze Haqeeqat Aur Namaze Soorat Ka 
Farq Kar Ke Ye Likha Gaya Hai Ke Namaze 
Soorat 72 Firqe Waale Padhte Hain Aur Ye Jis 
Namaz Ki Dawat Dete Hain Wo Namaze 
Haqeeqat Hai 

Guzishta Kitabo Par Kalaam Hi Iske Liye Bhi 
Kaafi Hai Lihaza Ab Hum Ek Aur Risale 
"Roohani Safar" Ki Taraf Badhte Hain 

Risala "Roohani Safar" Ka Jaaiza 

Gauhar Shahi Ke Baare Mein Ye Bayaan 
Kiya Jaata Hai Ke Wo Dunya Se Kinara Kash 
Ho Kar Chilla Lagane Jangalo Mein Chala Gaya 
Tha, Is Risale Mein Wo Wagiyaat Darj Hain Jo 
Is "Shaitani Safar" Mein Pesh Aaye 

Hum Tawalat Se Bachne Ke Liye Wo 
Mastani, Uske Bhang Aur Nachne Aur Seene Pe 
Haath Rakhne Waale Wagiyaat Nagal Nahin 
Karenge, Jise Padhna Ho To Wo Is Risale Mein 
Dekh Sakta Hai 


Ek Jagah Likha Hai Ke Lateefabad Mein 
Rehte Hue Teen Saal Ho Gaye, Ek Dafa Biwi 
Ne Kuchh Zyada Hi Sataya Aur Maine Phir 
Jungle Ki Raah Li, Laal Bagh Pahuncha To 
Dekha Ke Baahar Bahut Badi Deewar Ban Gai 
Hai, Saamne Bada Gate Hai Jis Mein Taala 
Laga Hua Hai, Main Koshish Ke Bawajood 
Bagh Mein Dakhil Na Ho Saka Wapas Hua Aur 
Sadak Waale Hotel Ke Mulazimeen Se Puchha 
Ke Ye Deewar Kab Bani Hai? Unhone Kaha Ke 
Koi Deewar Waghaira Nahin Hai, Ek Ne Kaha 
Ke Main Abhi Abhi Baagh Se Ho Kar Aaya 

Hoon, Main Samajh Gaya Dakhile Ki Ijazat 
Nahin Hai, Hotel Waale Wagif The Unhone 
Hotel Mein Hi Bistar Laga Diya Aur Main So 
Gaya, Khwab Mein Dekha Har Oism Ke Khane 
Aur Har Oism Ke Phal Ek Jagah Dher Lage Hue 
Hain, Kot Sada De Raha Hai Tera Jungle Ka 
Chilla Shehardari Mein Tabdeel Kar Diya Gaya 
Hai Aur Ye Nematein Tere Naseebe Mein Likhi 
Ja Chuki Hain, Ab Tera Urooj Ibadat Se Nahin 
Balki Khidmate Khalq Se Hai, Ab Dunya Mein 
Reh Kar Isme Zaat Ko Phailana Hai, Biwi Se 
Guzaar Kar Ke Ye Bhi Sabr Ka Aala Maqaam 
Hai, Agar Taab Nahin To Beshak Talag De, Is 
Din Ke Baad Meri Biwi Ke Mizaaj Mein 
Tabdeeli Ho Gai Aur Is Qism Ke Phal Aur 
Khane Log Paka Paka Kar Khiane Mein 
Masroof Ho Gaye Aur Aaj Tak Yahi Silsila Jaari 
Hai (Dekhiye Roohani Safar, Safha17) 


Mazkoora Waqiye Mein Ek Khwab Ka Zikr 
Hai Jis Mein Shaitan Ki Taraf Se Paigham Mila 
Ke Ab Ibadat Ke Zariye Urooj Nahin Milega 
Balki Khidmate Khalq Se Milega Aur Tumhein 
Isme Zaat Ka Parchaar Karna Hai, Shaitan Ka 
Ye Mission Le Kar Gauhar Shahi Phir Wapas 

Aaya Aur Ibadat To Waise Bhi Nahin Karta 
Tha, Aur Upar Se Is Tarah Ke Khwabo Mein 
Yahi Targheeb Bhi Di Jaati Thi, Phir Isne Har 
Kisi Ko Shaitani Mission Mein Dakhil Karne 
Ka Kaam Shuru Kar Diya Aur Iske Chele Aaj 
Bhi Isi Mein Lage Hue Ham 


Is Kitab Mein Apne Karnaamo Par Parda 
Daalne Ke Liye Auliya -e- Kiraam Ka Sahara 
Liya Aur Unke Baare Mein Likha Ke Bahut Se 
Auliya Bhi Martaba Paane Ke Baad Khilafe 
Shara Kaamo Ka Shikar Hue Jaise Ek Wali 
Namaz Nahin Padhte The, Dadhi Nahin Rakhte 
The, Unki Wafat Ke Baad Molviyo Ne Bura 
Bhala Kaha, Isi Tarah Ek Wali Nange Baithe 
Rehte, Niswaar Ka Nasha Karte Rehte Aur 
Namaz Bhi Nahin Padhte Lekin Jo Kalaam 
Moonh Se Nikaalte Poora Ho Jaata, Ek Wali 
Aurato Jaisa Libas Pehente Aur Choodi 
Pehente, Aurato Jaisa Singaar Karte The... 
(Safhal9) 

Kahan Wo Auliya -e- Kiraam Aur Unke 
Khaas Muamlaat Ke Jinhein Shat'hiyyaat Se 
Tabeer Kiya Jaata Hai, Ye Ek Ilmi Mas'ala Hai 
Jiski Tafseel Ulama -e- Ahle Sunnat Ne Bayaan 

Ki Hai, Mukhtasar Taur Par Padhne Ke Liye 
Humare Risale "La Ilaha Illallah, Chishti 
Rasoolullah?" Mutala Karein, Aur Kahan Ye 
Jahil Gauhar Shahi Jisne Aam Haalat Mein 
Unka Sahara Le Kar Apne Batil Agaido 
Nazariyaat Ko Hag Saabit Karne Ki Koshish Ki 


Is Kitab Mein Ek Unwaan Hai "Roohani 
Safar Ke Motarizeen Ke Sawalo Ke Jawabaat" 
Aur Iske Tehat Jawab Dete Hue Dohri Policy 
Apnai Gai Hai Jo Ahle Ilm Par Khoob Zaahir 
Hai 

Jab Inke Batil Nazariyaat Ki Tarjumani 
Karne Waale Khwabo Ki Giraft Ki Gai To 
Likhte Hain Ke Ye Khwab, Mukashfaat Aur 
Ilhamaat Hain, Agar Ye Ghair Akhlagi Bhi Ho 
To Wo Shariat Ki Zadd Mein Nahin Aate 
(Safha20) 


Main Kehta Hoon Ke Khwab Aur Ilhamaat 
Ke Ahkaam Alag Hain Lekin Unhein Alal Ailan 
Bayaan Karna Ek Alag Baat Hai Jiski Wajah Se 
Kufr Bhi Laazim Aa Sakta Hai Aur Inhein Itni 
Bhi Samajh Nahin Ke Ilhaam Deen Mein Hujjat 
Nahin Hai 

Mastani Aur Bhang Pee Ke Nachne Ke 
Wagiyaat Par Aitraz Ke Jawab Mein Likha Hai 
Ke: 


Beshak Aaghaz Mein Ittefagan Aur 
Nasamjhi Mein Shariat Ke Khilaf 
Kai Ghalatiya Sarzad Hui, Wo Sirf 
Ittefaq Hi Tha Na Ke Humara 
Mamool Aur Ageeda Hai, Jab Allah 
Ta'ala Ne Kuchh Taufig Aur Samajh 
Di Thi Humne Ro Ro Kar Allah Se 
Faryad Ki Thi, Tauba Ki Thi, Aur 
Bakhshish Ki Duayein Maangi Thi 
(Roohani Safar, Safha20) 


Main Kehta Hoon Ke Is Tarah In Wagiyaat 
Ko Bayaan Karne Ki Zaroorat Hi Kya Thi? Aur 
Achha Bhi Hua Ke Khud Se Hi Apni Kartootein 
Bayaan Kar Di Taaki Ahle Hag Inki Hageegat 
Inhi Ki Zubani Logon Ko Bata Sakein, Ye 
Kehte Hain Ke Tauba Kar Li Lekin Ye Jhoot 
Hai Kyunki Poori Umr Inka Yahi Mamool Raha 
Hai Aur Aaj Bhi Inke Chele Khilafe Shara 
Kaamo Ki Targheeb Dilate Hain 

Risala "Roze Ka Maqsad" Ka Jaaiza 
Ye Ek 5 Safhe Ka Risala Hai, is Mein Bhi 
Zaahir Baatin Aur Soorat Hageegat Waghair Ki 
Bahas La Kar Apna Nazariya Saabit Karne Ki 
Koshish Ki Gai Hai 


(46) In Farz Rozo Se Insan Ka Nafs 
Sirf Sudhar Sakta Hai, Paak Nahin 
Ho Sakta (Safha3) 


Tabsira : 

Faraiz Ki Adayegi Sabse Pehle Aati Hai, 
Agar In Mein Kami Ho To Kisi Zikr Aur Nafali 
Ibadat Se Poori Nahin Ki Ja Sakti Lekin Ye Log 
Har Farz Ke Mugabil Mein Zikr Ko Laate Hain 
Jo Ke Kisi Tarah Durust Nahin Hai 


(47) Hadees : Banda Nawafil Ke 
Zariye Mujhse Oareeb Ho Jaata Hai 
Phir Main Uski Zubaan Ban Jaata 
Hoon... (Safha3) 


Tabsira : Ye Mukammal Hadees Nahin Hai, 
Isse Pehle Bhi is Hadees Ko Aadhi Bata Kar 

Khayanat Ki Gai Hai, Is Hadees Mein Pehle 
Faraiz Ka Zikr Hai Uske Baad Nawafil Ka 
Lihaza Sirf Nawafil Ko Ourbe Ilahi Ka Zariya 
Batana Batil Hai 


Kitab '"Tiryaqe Qalb" Ka Jaaiza 

Ye Aakhiri Kitab Hai Jiska Jaaiza Liya 
Jayega Aur Phir Ikhtetam Ki Taraf Rukh Kiya 
Jayega 

Ye 51 Safahaat Par Mushtamil Hali, Is Kitab 
Ke Sare Waraq Par Likha Hai "Tasawwuf Par 
Mabni Manzoomaat" Aur Peshe Lafz Mein 
Likha Hai Ke Hazrat Riyaz Gauhar Shahi Ne Ye 
Us Waqt Likhi Hain Jab Wo Sindh Ki Pahadiyo 
Mein Dunya Se Door Chale Gaye The (Phir 
Likha Hai Ke) "Agar Ye Kaha Jaaye Ke Hazrat 
Ka Ye Kalaam Ilhaami Hai To Bejaa Na Hoga" 
Ab Aaiye Dekhte Hain Ke Is Kitab Mein Aisa 
Kya Khaas Hai 


(48) Ek Sher Is Mein Yun Hai: 
Yun to Allahu Hai Ja Baja Maear Ek Nuqte 
Mein Baat Hoti Hai 
Mil Jaaye Gar Ye Nuqta to Noor Ki Barsaat 
Hoti Hai 

Is Nugte Ki Talash Mein Talibo Ki Umr 
Barbad Hoti Hai 
Khuda Ki Oasam Isi Nugte Se Majboor Khuda 
Ki Zaat Hoti Hai 


(49) Ek Sher Ye Hai : 
Phir Kaha Allah Ne Main Naraaz Hoon Tujh 
Se Aye Moosa 
Main Kal Beemar Tha, Tu Dekhne Tak Na 
Aaya (Safha34) 


(50) Yahi Soch Kar Allah Ne Aadmi Banaya 
Tha 
Isi Bewafa Ko Phir Sajda Bhi Karaya Tha 

Gauhar Shahi Ke Radd Par Kitabein 


(1) Gauhar Shahi Ki Gauhar Afshaniya 

Ye Kitab 369 Safahaat Par Mushtamil Hai, 
Ise Ibne Laal Deen Ne Likha Hai Aur Ye 
Lahore, Pakistan Se February 2001 Mein Shaya 
Hui Hai 

Is Kitab Mein Gauhar Shahi Ka Taarruf, 
Gauhar Shahi Ki Aurato Ke Saath Rangraliya, 
Inke Kufriya Agaid, Khud Sakhta Zikr, Gauhar 
Shahi Ki Gustakhiya Aur Afsanwi Hikayato, 
Murideene Gauhar Shahi Ki Haqeeqat, Ilme 
Batin Ki Riwayat Ki Asal, Sunniyat Ke Libade 
Mein Dhoka, Mehdi Hone Ke Daawe Ki 
Haqeeqat, Chand Par Jaane Ka Jhoot, America 
Aur Europe Ki Pusht Panahi, Mansabe 
Nubuwwat Par Daaka Aur Mazhabe Ishq 
Waghaira Ka Bayaan Hai 


(2) Chaar Fitne 

Ye Kitab Allama Maulana Muhammad 
Tufail Razvi Saahib Ki Hat, Ye 331 Safahaat 
Par Mushtamil Hai, 1s Mein Chaar Fitno Ka Ek 
Saath Radd Kiya Gaya Hai Jin Mein Riyaz 

Ahmad Gauhar Shahi, Shaykh Muhammad 
Ameen Idreesi, Dr. Tahirul Qadri Aur Javed 
Ahmad Ghamidi Shamil Hai 


(3) Daure Jadeed Ka Musailma Kazzab 
"Gauhar Shahi'' 

Ye Sayeed Ahmad Jalalpuri Ki Taleef Hai, 
Ye Kitab 241 Safahaat Par Mushtamil Hai, Ye 
Karachi (Pakistan) Se October 2000 Mein Shaya 
Hui Hai 

Note : Khayaal Rahe Ke Ye Kitab Likhne 
Waala Sunni Nahin Hai Balki Iska Tallug 
Deobandi Maktaba -e- Fikr Se Hai, Yahan Fagat 
Ishye Iska Zikr Kiya Gaya Kyunki Gauhar 
Shahi Ke Radd Par Kutub Ki Nishandehi Ki Ja 
Rahi Hai 


(4) Fitna -e- Gauhariya 

Ye Kitab Abu Hamza Razvi Ne Tarteeb Di 
Hai, Ye 94 Safahaat Par Mushtamil Hai Aur Iski 
Isha'at Karachi (Pakistan) Se November 1994 
Mein Hui Hai 

Is Kitab Mein Gauhar Shahi Ki Kitabo Se 
Uske Aqaid Aur Phir Us Par 26 Muttiyaane 
Kiraam Ke Fatawe Ko Naqal Kiya Gaya Hai 

Jinhone Muttafiqa Taur Par Iski Gumrahi 
Bayaan Ki Hai 


(5) Gauhar Shahi Ke Agaido Nazariyaat 

Ye Maulana Muhammad Tufail Razvi Ki 
Taleef Hai, Ye 88 Safahaat Par Mushtamil Hai 
Aur Karachi (Pakistan) Se April 2012 Mein 
Shaya Hui Hai 


Khulasa Aur Khatima 

Jo Dalail Humne Pesh Kiye Unhein Dekhne 
Ke Baad Gauhar Shahi Ke Gumrah Hone Mein 
Koi Shak Baaqi Nahin Reh Jaata, Aur Ulama - 
e- Ahle Sunnat Ne Ailan Farma Diya Hai Ke 
Iske Aqaid Hadde Kufr Tak Pahunche Hue Hain 
Aur Ab Bhi Aear Koi Inki Pairwi Kar Ke Apni 
Dunya Wa Aakhirat Tabah Karna Chahta Hai to 
Wo Bahut Khasaare Mein Hai 

Haq Waazeh Hai Aur Batil Bhi Waazeh Hai, 
Jo Log Nafs Ke Dhoke Mein Aa Kar Inki Batai 
Hui Aasaniyo Ko Aaj Najaat Ka Zariya Samajh 
Rahe Hain Wo Jaan Lein Ke Kal Aapke Gale 
Mein Aag Ka Tauq Pehnaya Jaane Waala Hai 
Aur Us Waqt Tauba Wa Ruju Kisi Kaam Na 
Aayegi 

Allah Ta'ala Se Dua Hai Ke Wo Humein 
Hidayat Par Rakhe, Awaame Ahle Sunnat Ko 
Iske Makro Fareb Se Bachaye Aur Humari is 
Koshish Ko Apni Bargaah Mein Qabool 
Farmaye 


Abde Mustafa 

Our Books In Roman Urdu : 

(1) Bahaar -e- Tehreer (14 Parts) - Abde Mustafa Official 
(2) Allah Ta'ala Ko Uparwala Ya Allah Miyan Kehna Kaisa? 
- Abde Mustafa Muhammad Sabir Qadri 

(3) Azaan -e- Bilal Aur Suraj Ka Nikalna 

- Abde Mustafa Muhammad Sabir Qadri 

(4) Ishqe Majazi (Muntakhab Mazameen Ka Majmua) 

- Abde Mustafa Official 

(5) Gaana Bajana Band Karo, Tum Musalman Ho! 

- Abde Mustafa Muhammad Sabir Qadri 

(6) Shabe Meraj Ghause Paak 

- Abde Mustafa Muhammad Sabir Qadri 

(7) Shabe Meraj Nalain Arsh Par 

- Abde Mustafa Muhammad Sabir Qadri 

(8) Hazrate Owais Qarni Ka Ek Waqiya 

- Abde Mustafa Muhammad Sabir Qadri 

(9) Dr. Tahir Aur Waqar -e- Millat 

- Abde Mustafa Muhammad Sabir Qadri 

(10) Taqreer Karne Waala Kaisa Ho? 

- Abde Mustafa Muhammad Sabir Qadri 

(11) Ghaire Sahaba Mein Radiallaho Ta'ala Anho Ka Istemal 
- Abde Mustafa Muhammad Sabir Qadri 

(12) Ikhtelaf Ikhtelaf Ikhtelaf 

- Abde Mustafa Muhammad Sabir Qadri 

(13) Chand Waqiyaat -e- Karbala Ka Tehqeeqi Jaayeza 

- Abde Mustafa Muhammad Sabir Qadri 

(14) Binte Hawwa (Ek Sanjida Tehreer) 

- Kanize Akhtar 

(15) Sex Knowledge (Islam Mein Sohbat Ke Aadab) 

- Abde Mustafa Muhammad Sabir Qadri 

(16) Hazrate Ayyoob Alaihissalam Ke Waqiye Par Tehqeeq 
- Abde Mustafa Muhammad Sabir Qadri 

(17) Aurat Ka Janaza - Janabe Ghazal Sahiba 

(18) Ek Aashig Ki Kahani Allama Ibne Jauzi Ki Zubaani 

- Abde Mustafa Muhammad Sabir Oadri 

(19) Huzoor Ki Shaan In The Ouraan 

- Mufti Ahmad Yaar Khan Nayeemi 

(20) Husne Mustafa Aur Kalame Raza 

- Maulana Sajjad Ali Faizi 

(21) Afzaliyate Siddigue -e- Akbar Wa Farooge Aazam 

- Tajushshariah, Mufti Akhtar Raza Khan 

(22) Kya Hazrate Bilal Radiallaho Ta'ala Anho Ka Rang Kaala 
Tha? - Abde Mustafa Muhammad Sabir Oadri 

(23) Hazrate Bilal Ke Islam Laane Ka Wagiya Kya Tha? 

- Abde Mustafa Muhammad Sabir Oadri 

(24) Sharah Mishkaat (Kitabul Iman) 

- Mufti Ahmad Yaar Khan Nayeemi 

(25) Chand Ghair Motabar Kitabein - Maulana Hasan Noori 
(26) Tirmizi (Part 1) - Muhammad Bin Eisa Tirmizi 

(27) Aaiye Namaz Seekhein (Part 1) 

- Abde Mustafa Muhammad Sabir Qadri 

(28) Sharah Mishkaat (Kitabul Ilm) 

- Mufti Ahmad Yaar Khan Nayeemi 

(29) Sahih Bukhari Aur Ilme Ghaib 

- Allama Muhammad Abdul Qadir 

(30) Difa -e- Kanzul Iman 

- Tajushshariah, Mufti Akhtar Raza Khan 

(31) Pehle Farz Nafl Baad Mein 

- Aala Hazrat, Imam Ahmad Raza Khan Barelvi 

(32) Qiyamat Ke Din Logon Ko Kis Ke Naam Ke Saath Pukara 
Jayega - Abde Mustafa Muhammad Sabir Qadri 

(33) Yaare Ghaar - Dr. Asif Ashraf Jalali 

(34) Tie Ka Mas'ala - Huzoor Tajushshariah 

(35) Sawaneh Tajushshariah - Mufti Dr. Yunus Raza 

(36) Huzoor Tajushshariah Aur Bukhari Shareef Ki Pehli 
Hadees Ka Dars - Maulana Muhammad Raza Markazi 


63 


Fitna Gauhar Shahi 


(37) Huzoor Tajushshariah Ke Kalaam Mein Muhawraat Ka 
Istemal - Muhammad Kashif Raza Shaad Misbahi 

(38) Hussamul Haramain - Aala Hazrat Imam Ahmad Raza 
Khan Barelvi 

(39) Haque Par Kaun? - Allama Muhammad Zafar Attari 
(40) Shirk Kya Hai? - Allama Muhammad Ahmad Misbahi 
(41) Qurbani Ka Bayaan From Bahaar -e- Shariat 

- Allama Mufti Amjad Ali Aazmi 

(42) Zibah Ka Bayaan From Bahaar -e- Shariat 

- Allama Mufti Amjad Ali Aazmi 

(43) Eisaiyat Se Islam Tak 

- Allama Ghulam Rasool Qasmi 

(44) Zambik Ka Maana Aur Masla -e- Durood 

- Allama Syed Ahmad Sayeed Kaazmi 

(45) Islami Taleem (Part 1) 

- Allama Mufti Jalaluddin Ahmad Amjadi 

(46) Muharram Mein Kya Jaiz Aur Kya Najaiz? 

- Allama Tatheer Ahmad Razvi 

(47) Muharram Mein Nikah 

- Abde Mustafa Official 

(48) Islami Zindagi 

- Mufti Ahmad Yaar Khan Nayeemi 

(49) Riwayato Ki Tehqeeq (Part 1) 

- Abde Mustafa Muhammad Sabir Qadri 

(50) Riwayato Ki Tehqeeq (Part 2) 

- Abde Mustafa Muhammad Sabir Qadri 

(51) Sharahe Kalaame Raza 

- Al Hafiz Al Qaari Maulana Ghulam Hasan Qadri 

(52) Imamul Ayimma Abu Bakr Siddique 

- Allama Ghulam Rasool Qasmi 

(53) Aulia -e- Rijalul Hadees 

- Allama Abdul Mustafa Aazmi 

(54) Tamheede Imaan - Aala Hazrat, Imam Ahmad Raza Khan 

(55) Sharah Oasida -e- Meraj 

- Al Hafiz Al Oaari Maulana Ghulam Hasan Oadri 

